'સ્ટુડન્ટ ઓફ ધ યર' ફેમ એક્ટર સાહિલ આનંદે થોડા દિવસ પહેલાં જ વાઇલ્ડ કાર્ડ કન્ટેસ્ટન્ટ તરીકે બિગ બોસ 10માં એન્ટ્રી લીધી છે. પરંતુ અત્યારે તે બિલકુલ અલગ કારણોસર ન્યૂઝમાં છે. થોડા સમય પહેલાં જ સાહિલ આનંદે સ્વીકાર્યું હતું કે તે રિલેશનશિપમાં છે, પરંતુ તેણે પોતાની પ્રેમિકાનું નામ જણાવ્યું નહોતું. હવે એક અગ્રગણ્ય એન્ટરટેઇનમેન્ટ પોર્ટલ પર સમાચાર આવ્યા છે કે એક્ટર સાહિલ આનંદ કોર્પોરેટ ફર્મમાં કામ કરતી રજનીત મોંગાને ડેટ કરી રહ્યો છે. આ કપલના એક ક્લોઝ ફ્રેન્ડે જણાવ્યું હતું કે, "સાહિલે બોલિવૂડમાં ડેબ્યૂ કર્યું એ પહેલાંથી તે રજનીતને ડેટ કરી રહ્યો છે. તે રજનીત સાથે ખૂબ અટેચ્ડ છે અને કેરિંગ પણ છે. સાહિલના ફેમિલી મેમ્બર્સ અને ક્લોઝ ફ્રેન્ડ્સ તેના અને રજનીતના રિલેશનથી વાકેફ છે, પરંતુ સાહિલને જાહેરમાં પોતાના રિલેશનશિપ સ્ટેટસ વિશે વાતો કરવી પસંદ નથી."